Document ID: /roh_data/filtered/Bilingualer_Corpus_interleaved-it-rm.jsonl.gz/573

This is a text translated from Italian to Rumantsch Grischun.
Simon Wehrli, capo dell'Ufficio della bonifica e misurazione fondiaria, va in pensione

Alla fine di ottobre Simon Wehrli va in pensione. Per quasi trent'anni come capo dell'Ufficio della bonifica e misurazione fondiaria ha dato impulso e carattere a questo servizio.

Dopo aver terminato gli studi al Politecnico di Zurigo, Simon Wehrli lavorò presso l'Ufficio della bonifica e misurazione fondiaria dei Grigioni come funzionario addetto all'agricoltura da metà agosto 1960 a fine settembre 1964. Le conoscenze acquisite come ingegnere agronomo per la valutazione agricola e aziendale dei lavori di bonifica, Simon Wehrli poté impiegarle nel duro confronto con la realtà dei comprensori di bonifica di Bergün, S-chanf, Lavin, Sufers, Masein e Flerden-Urmein.

Dopo quattro anni di attività presso l'Ufficio della bonifica e della misurazione fondiaria, Simon Wehrli si spostò nell'area di Zurigo. Accanto allo studio complementare presso il Politecnico di Zurigo di materie quali le opere idrauliche del genio rurale, la costruzione di strade forestali e agricole, la scienza della misurazione, le migliorie alpestri e l'edilizia agricola, assunse un impiego presso uno studio di ingegneria a Effretikon. In questa ditta avanzò con risolutezza diventando dapprima capo della sezione del genio rurale e poi ingegnere in capo e membro della direzione.

Nel gennaio del 1974 il Governo lo nominò capo dell'Ufficio della bonifica e misurazione fondiaria del Cantone dei Grigioni. Sotto la sua direzione sono stati fatti cambi di rotta determinanti e sono state poste delle pietre miliari per una scienza della bonifica fondiaria rivolta al futuro e una misurazione a tutto campo.

Uno degli aspetti più importanti del suo operato è stata la realizzazione della mappatura dei pascoli quale base decisionale per il risanamento di oltre 100 alpi. Lungimiranti sono state anche le sue idee, oggi disciplinate nella legge sulle bonifiche fondiarie, secondo le quali ai comuni viene data la possibilità di redigere delle decisioni in caso di bonifiche totali. Ha riconosciuto inoltre l'importanza molteplice dei dati provenienti dalla misurazione ufficiale quale base fondamentale per quasi tutti i campi che concernono il terreno e la natura. Così i Grigioni hanno conosciuto per la prima volta un mandato nel quale il raggruppamento terreni era combinato con la misurazione ufficiale.

Accanto a queste attività, grazie alle sue vaste conoscenze e alla sua integrità Simon Wehrli si è occupato anche di campi particolari. Nell'inverno del 1975, contrassegnato dalle valanghe, gli fu assegnata la presidenza di un comitato di coordinazione insediato dal Governo con il compito di coordinare i provvedimenti volti al ripristino delle zone colpite, i lavori di sgombero e le misure di sicurezza da adottare in vista del futuro. A partire dall'inizio di luglio 1979 è stato inoltre il responsabile del servizio civile cantonale per l'economia di guerra (l'odierna Centrale cantonale per l'approvvigionamento cantonale del Paese). In altri cantoni ha affrontato in veste di esperto questioni procedurali o di onorari e nel Principato del Liechtenstein è stato nominato presidente della Commissione statale per i ricorsi in materia di migliorie fondiarie.

Nei 27 anni della sua attività, Simon Wehrli è stato stimato per il suo atteggiamento aperto e liberale nei confronti dell'opinione pubblica così come nei confronti di studi privati di ingegneria e di architettura. Ora egli si accinge a lasciare un ufficio che sotto la sua direzione ha raggiunto ragguardevoli risultati, riconosciuti da ogni parte.

Ringrazio vivamente Simon Wehrli anche a nome del Governo per il suo impegno straordinario. I nostri migliori auguri lo accompagnino nella terza fase della vita, sperando che adesso abbia più tempo per godersi la sua grande famiglia e soprattutto i suoi nipotini e il suo rustico di montagna.

Klaus Huber, Consigliere di Stato

Organo: Dipartimento dell'interno e dell'economia pubblica dei Grigioni

Fonte: it Dipartimento dell'interno e dell'economia pubblica dei Grigioni

Data: 26.10.2001

Simon Wehrli, il schef da l'uffizi da megliuraziun e mesiraziun, va en pensiun

La fin d'october va Simon Wehrli en pensiun. El ha influenzà e furmà sco schef durant bunamain trais decennis l'uffizi da megliuraziun e mesiraziun dal chantun Grischun.

Suenter ils studis a la SPF a Turitg ha Simon Wehrli lavurà da mez avust 1960 enfin la fin settember 1964 sco referendari agricul en l'uffizi da megliuraziun e mesiraziun. Las enconuschientschas sco inschigner agronom per il giudicament agricul ed economic da las associaziuns da megliuraziun ha Simon Wehrli pudì rimnar en la dira confruntaziun cun la realitad tar las megliuraziuns generalas da Bravuogn, S-chanf, Lavin, Sur (Valragn), Masagn e Flearda-Urmagn.

Suenter in'activitad da quatter onns tar l'uffizi da megliuraziun e mesiraziun è Simon Wehrli sa rendì en l'aglomeraziun da Turitg. Dasper ses studi supplementar da construcziun idraulica tecnic-culturala, da construcziun da vias da guaud e da vias champestras, da scienza da mesiraziun, da megliuraziuns da las alps e da fatgs da construcziun agriculs a la SPF a Turitg ha el entschavì a lavurar en in biro d'inschigner ad Effretikon. El è avanzà en quella firma l'emprim a schef da la partiziun tecnica culturala e curt suenter a priminschigner e commember da la direcziun.

La regenza ha elegì Simon Wehrli il schaner 1974 sco schef da l'uffizi da megliuraziun e mesiraziun dal chantun Grischun. Sut sia direcziun èn vegnids mess fundaments decisivs en ils fatgs da megliuraziun e per ovras da mesiraziun ch'èn orientadas vers il futur. In dals puncts centrals da sia activitad è stada la realisaziun da la cartaziun da las pastgiras sco basa da decisiun per las sanaziuns da dapli che 100 alps. Visiunaras èn era stadas sias ideas, fixadas oz en la lescha da megliuraziun, da conceder a las vischnancas la pussaivladad da concluder davart megliuraziuns generalas. El ha plinavant realisà la muntada da las datas da la mesiraziun uffiziala sco basa essenziala per bunamain tut ils secturs che sa fatschentan cun funs e natira. Uschia è la cumbinaziun da l'arrundaziun dal terren e la mesiraziun uffiziala vegnida surdada en ina incumbensa unica per l'emprima gia el chantun Grischun.

Grazia a sias conuschientschas e sia integritad è Simon Wehrli ultra da questas incaricas s'occupà d'auters champs. L'enviern da lavinas 1975 ha la regenza incumbensà el cun il presidi d'ina giunta da coordinaziun che ha gì da prender en mira la lavur da reconstrucziun ed autras mesiras da protecziun per uschia garantir in futur a las regiuns pertutgadas. Dapi l'entschatta fanadur 1979 è el stà il responsabel per l'uffizi d'economia da guerra (da preschent il post per il provediment dal pajais). En auters chantuns han ins elegì Simon Wehrli sco expert da dumondas d'onurari ni da procedura ed en il Principadi dal Liechtenstein è el vegnì elegì sco president da la cumissiun da recurs per meglieraziuns dal funs.

Durant ses 27 onns d'activitad è Simon Wehrli s'engaschà per ina tenuta liberala ed averta envers la publicitad ed envers ils biros privats d'inschigner e d'architectura. Simon Wehrli abanduna in uffizi che ha cuntanschì sut sia direcziun prestaziuns ch'èn renconuschidas da tut las varts.

Jau engraziel cordialmain er en num da la regenza a Simon Wehrli per siu engaschament extraordinari. Ils megliers giavischs accumpognian el en la terza part da la vita ed jau sper ch'el chattia dapli temp per passentar cun sia gronda famiglia, cunzunt cun ses biadis, e per giudair ses culm.

Klaus Huber, cusseglier guvernativ

Gremi: departament da l'intern e da l'economia publica

Funtauna: rg departament da l'intern e da l'economia publica

Data: 26.10.2001